એસએસપી શોપિયાં અંબાકર શ્રીરામે કહ્યું કે, અમને શંકા હતી કે ઇરફાનના ગુમ થવા પાછળ આતંકવાદીઓનો હાથ છે. તેની કાર પણ ઘટનાસ્થળ પાસે જ મળી આવી હતી. પોલીસે આગળ જણાવ્યું હતું કે, ઇરફાન 10 દિવસ પહેલાં રજા પર ગયો હતો. જમ્મુ-કાશ્મીરના મુખ્યમંત્રી મહબૂબા મુફ્તીએ જવાનના મૃત્યુ પર શોક વ્યક્ત કરતાં કહ્યું કે, આવા બર્બર કૃત્યોથી ઘાટીમાં શાંતિ અને સામાન્ય પરિસ્થિતિ લાવવાની અમારી પ્રતિબદ્ધતા નબળી નહીં પડે. ઉલ્લેખનીય છે કે, આ વર્ષમાં જવાનનું અપહરણ કરીને હત્યા થયાની આ બીજી ઘટના છે. આ પહેલાં મે માસમાં સેનાના લેફ્ટનેન્ટ ઉમરનું પણ અપહરણ કરી તેમની હત્યા કરવામાં આવી હતી. 22 વર્ષીય ઉમર શોપિયાંમાં પોતાના ઘરે એક લગ્ન સમારંભમાં ભાગ લેવા માટે આવ્યા હતા. આ તેમની પહેલી જ રજા હતી, જે તેમના જીવનની છેલ્લા રજા બની ગઇ હતી.